L’Istitût Ladin Furlan "Pre Checo Placerean", in colaborazion cul Messaggero Veneto - Giornale del Friuli, al bandìs un concors di composizion musicâl pe individuazion dal Imni uficiâl de Patrie dal Friûl. L'Imni al à di riclamâ i caratars principâi e particolârs dal Friûl, in riferiment ae storie, aes tradizions, ae identitât sociâl e linguistiche di dute la comunitât.
Al autôr de opare sielte de Jurie, al vignarà assegnât un premi di 3.000, 00 euro. Il concors al è viert a compositôrs di cualsisedi citadinance, etât, ses e residence; ogni candidât al pues presentâ in forme anonime dome une composizion origjinâl, mai publicade, o eseguide o premiade.
Il materiâl al à di rivâ par racomandade A/R dentri dai 20 di Zenâr dal 2018
a chest recapit:
Istitût Ladin Furlan "Pre Checo Placerean"
Concors pal Imni de Patrie dal Friûl
CP 3 - 33039 SEDEAN (UD)
Par partecipâ al concors, discjame il regolament e il modul di iscrizion che tu cjatis culì sot.
Bant Concors Composizion dal Imni de Patrie dal Friûl
Modul di iscrizion_Concors Composizion dal Imni de Patrie dal Friûl
fur_Latn fur_Latn fur_Latn fur_Latn fur_Latn fur_Latn dan_Latn fur_Latn fur_Latn fur_Latn